**Τι είναι η γλώσσα HTML;**

 Η γλώσσα HTML είναι μία περιγραφική γλώσσα, δηλαδή ένας ειδικός τρόπος γραφής κειμένου. Ορίζει ένα σύνολο κοινών στυλ για τις ιστοσελίδες όπως τίτλοι (titles) επικεφαλίδες (headings), παράγραφοι (paragraphs), λίστες και πίνακες. Κάθε στοιχείο έχει ένα όνομα και περιέχεται μέσα στα σύμβολα < > που αποκαλούνται ετικέτες (tags). Όταν ο φυλλομετρητής ανακτά μία ιστοσελίδα, ανακτά τον κώδικα HTML της σελίδας, τον διαβάζει και διερμηνεύει τις ετικέτες της HTML και στη συνέχεια δημιουργεί τη σελίδα και την εμφανίζει στην οθόνη, μορφοποιώντας το κείμενο και τις εικόνες της.

**Βασικές Ετικέτες HTML**

* <html> ... </html> : Αρχή και τέλος μίας ιστοσελίδας
* <head> ... </head>: Δηλώνει το μέρος αυτό της ιστοσελίδας που αναφέρονται διαχειριστικής φύσεως πληροφορίες που αφορούν το περιεχόμενο της ιστοσελίδας και δεν εμφανίζονται από το φυλλομετρητή. Μία από τις χρήσεις της είναι να συμπεριλαμβάνει την ετικέτα του τίτλου της ιστοσελίδας.
* <title> ... </title> : Τίτλος της ιστοσελίδας
* <body> ... </body> : Περιεχόμενο της ιστοσελίδας
* <br> : Εισαγωγή κενής γραμμής
* <hr> : Εισαγωγή οριζόντιας γραμμής
* <p> ... </p>: Ορίζει παράγραφο
* <h1> ... </h1> : Επίπεδο επικεφαλίδας 1 (με αντίστοιχο μέγεθος γραμματοσειράς). Υπάρχουν έξι επίπεδα επικεφαλίδας από Η1 έως Η6, με το 1 να είναι το μεγαλύτερο και το 6 το μικρότερο.
* <b> ... </b> : Έντονα γράμματα
* <u> ... </u> : Υπογραμμισμένα γράμματα
* <i> ... </i> : Πλάγια γράμματα
* <a href="http://www.sch.gr"> ΠΣΔ </a> : Σύνδεσμος προς την ιστοσελίδα του σχολικού δικτύου πατώντας πάνω στο κείμενο ΠΣΔ